दि सेन्टिनेल खौरांलाइजों जानाय मुगा मुगि बुब्लियाव अस'मिया सिख संस्थानि आफादगिरि राजबिर सिं बिथाङा रोखायै बुङो दि हादोरनि गाहाइ मन्थ्रि नरेन्द्र मडि दैदेननाय बि जे पि नि सोरखारा आसामाव गोहो बोलो नारसिन्नानै नोगोरारि सोदांनाय आइनखौ जाबसिन्नो सिगांलांदों। जाय थिरांथाया थोंजोंङै संबिजिद बेरेखा। थागिबि सुबुं माहारि महरै जोंनि बिबान दं आसामखौ बासायनायनि बेलायाव। जोंनि सोमावसारनाया नागारनाय गैयै जासे समहालागै सोलिबाय थागोन,जेब्लासिम "का" खौ बोखारहरा। जोंनि आफादनिफ्राय बयनिसिमबो मोनसेल' खावलाय हरनाय सोमावसारनायनि मुंआव अहिंसा लामाजों थांनाङा।